Lo-Renz-O/malagasy-sentence huggingface dataset:
Fampianarana ny serasera ifanaovan’ny olona roa ny mampiavaka ity endri-tserasera ity dia ny isan’ny mpandray anjara. Amin’ny ankapobeny dia olona roa mifanatrika na tsia, izany hoe mpiteny iray mandefa hafatra any amin’ny itenenana iray. Amin’ny ankapobeny dia mampiasa ny mpisolo tena laharana voalohany tokana izaho ny mpiteny entiny manambara ny tenany. Koa satria ifanakalozana ny resaka atao dia tsy maintsy misy fifandimbiasan-toerana eo amin’ny mpandefa sy mpandray ny hafatra, na dia mety tsy hitovy aza ny fifandajan-kery eo amin’ny andaniny sy ny ankilany noho ny toerana tanana sy ny fahefana ary ny fahalalana ananana.
Ny 20 n’ny ray aman-dreny ihany no mampirisika ny zanany hianatra ny taranja malagasy. Ny 80 kosa dia mahatsapa fa ny fahaizana teny vahiny no tena ilaina eo amin’ny sehatry ny asa, ka ampirisihany ireo zanany hiezaka mafy amin’izany, ampiany tosika mihitsy aza raha hitany fa tsy maharaka amin’izany ka lasa ambanin-javatra ihany ilay tenin-drazana. Vokany ny teny vahiny tsy hay, ny teny malagasy tsy voafehy koa tsy mahagaga raha manjaka ny teny bemiray.
Misy amin’ireo orinasa eto madagasikara na mampiasa olona maro satria manenjika zava-bita betsaka araka izay tratra ao anatin’ny fotoana voafaritra, toy ireo orinasa afaka haba ohatra. Ao koa ireo misafidy ny hampiasa olona vitsivitsy ary mahazo vokatra mifanaraka amin’izany. Misy resaka mandeha fa mandova kolontsaina mitsinjo ny maha olona ny kaoperativa rakotomalala et fils. Anisan’ny nahaliana anay hanao fikarohana ao amin’io kaoperativa io izany. Voafetra ny fotoana ka tsy azo nivalamparana, noho izany, ny toerana akaiky no nosafidiana dia ilanivato antananarivo sy ambohimandry izany. Nanamora ny asa fikarohana ihany koa ny tsy manavao toerana, satria toerana nisy ny vady sy ny rafozana ary ny fianakaviana i ilanivato ary efa nivezivezena rahateo. Nanampy tamin’ny fidirana ao amin’ny fiarahamonina hodinihana ny fifankahazoana nisy teo aloha ka tsy dia nanano sarotra loatra ny fanaovana fanadihadiana amin’ny lafiny iray. Na izany aza dia tsapa fa tsy mandeha ho azy na ho moramora araka ny nantenaina ny fizotry ny asa fikarohana satria nisy aza vato nisakana izay tsy nahitam-bahaolana mihitsy. Ohatra tamin’izany ny fanaovan’ny mpampiasa sivana ny amin’izay olona azo hifampidinihana. Ary ankoatra izany dia natrehan’ny tompon’andraikitra tao amin’ny orinasa ny resadresaka natao tamin’ny mpiasa. Misy tokoa mantsy ny lafin-javatra sasany saro-pady amin’ny resaka atao ka tsongoy fon-tena, tsongoy fon’olona.
K’iaho tsy nite o zakany i y nandrambezako ampividy ny aomby. Roy andro dje lafo. Laha lafo ny aomby avy dje nindao nitakonina. Nalaky nahita tôbily koza. Avy ta-fianara na natao neno radiô sy ny analizy pôzitifa. Izy itoy hoy dokotera efa tara lôtra ny fisabôna an’azy. Laha mba senton’ny voa no nindao tatoy dje nisy fanantenana be. Izay itoy marobe neno tôlantratrany 45 tapaka. Ary efa nivaingana menty neno rà mihandrona amin’azy ao. Aleo indôsy mipody tsy ho sahirana atoy nareo. Mbany izy tsy maty io dje indôsy malaky. Omeko roy na telo andro nareo dje ho faty io. ’zay aby ny amin’azy io. Ampison’i y nizoso ny masinina dje niaraka tamin’i y. Avy tetoy nandry alina raika. Atoandron’i y dje nikohakohaka’zay ny raha nataony sady 50 nandrehoka rà mivengana menty be, membo aby i rà i y. Tolatolak’i y ny andro efa tsy nihetsika koa, dj’efa vita e! Raha efa nampoizina mandy finy adidin-te a ny mitsabo ny marary. Laha ny fahitako an-drika tamy vôlohany
Ineny no manavinavy. Ianao dia tsy tonga mamangy eny aminay intsony ! Sendrasedra ety an- tsaha toy izao sisa no mba ahitana anao, fa efa fady mantsy ny mankeny aminay. Saika novaliany matevina ilay havany. Ny fotoana ihaonany amin’i noro aza nanahirana ny sainy, koa aiza no hanaovany izany ? Nefa, voafehiny ihany ny vavany. Fantany fa tsy hamelan-dravololona na oviana na oviana izy raha ny marina no hoteneniny, koa naleony nandainga isaky ny tapa-kevitra ny ho eny aminareo ange aho, ravololona, dia mavo lamba22 foana. Menatra aho ka naleoko nijanona. Nohehezin-dravololona tamin’ny fijery tsy nisy finoana sy hehy fanarabiana ny fialan-tsininy, dia notsindroniny moramora tamin’ny fanondrony ny takolak’itsy anadahiny fantatro fa tsy marina izany, hoy izy nony avy samy nihomehy teo izy dahy. Nefa, mba tsy hanaovanao fialana toa izany intsony, dia hanira23 lamba sarika24 ho anao ihany aho. Sahirana fatratra ny sain-drabe, fa nahasaringotra azy ny lainga nambarany. Nefa, na hiverenany aza ny teniny, tsapa sahady ho tsy hampiova na inona na inona intsony izany. Ny hasorenany noho izay, dia tsy fantany intsony na fisaorana misahirana na faniniana ho mila raharaha no tokony hasehony. Hany heriny nifidy ny hamihim-bava ! I dadatoa ramino izao no mandalo ao aminay ao, hoy ravololona nahatsikaritra ny fanginany. Misy zavatra ifampiresahany amin’idada mihitsy ny mikasika ahy, fa tsy fantatro. Ianao koa, toa misy zavatra navelany ho anao ao, fa mandalova eny aminay, na rahampitso aza. Mampamangy indrindra, hono, fa tsy afa-nivily izy. Manomboka sahady ny resaka. Tsy azony ialana intsony ity.
Fampianarana amin’ny epp nefa any amin’ny epp andramasina, ny taom-pianarana teo dia mandoa 30.000 ariary ny ray aman-dreny iray, hanaramana mpampianatra sy hampandehanana ny fampitaovana ny sekoly. Izay tsy mahefa io tsy voaray ny zanany. Toy izany koa eny amin’ny lycee andramasina 35.000 ariary ny mampianatra zanaka iray, miampy 15.000 ariary isaky ny mpianatra izany raha mihoatra ny iray ny zanaka mianatra eny. Saram-pisoratana anaran’ny mpianatra tsirairay io fa ny 20.000 ariary karaman’ny mpampianatra, miampy 5.000 ariary dabilio raha vao miditra kilasy faharoa ilay zaza. Tsy liana amin’ny vaky boky na fikaroham- pahalalana ankoatra ireo omen’ny mpampianatra sy fandinihana ny mpianatra na eny amin’ny kolejy izany na eny amin’ny lisea. 1-2-1-2- ny anton’izany
Fanovana fandraisan-javatra fanovana ny fomba fandraisana izay zava-niseho na izay tian-kambara, fomba filazan-javatra an-kolaka, tsy mivantana, ka amin’ izany dia tsy ilay zava-misy na izay tian-kolazaina no ambara, fa ny antony, na ny zava-miseho aloha, na ny vokany, na ny zava-miseho aoriana 241 miangaly ity sarin-teny ity ny mpanoratra ao amin’ny mandrimandria 242
Niady saina irery i sahondra. Nangeja azy ny tahotra, ny henatra ary ny nenina, satria lohandohan’ny mpisorona ao am-piangonana ny ray aman-dreniny. Naniry ny hanala io zaza io izy, nikaroka izay fomba rehetra mety hahatanteraka izany kanefa tsy nety niala ilay zaza fa vao mainka nifikitra. Voatery nanafina mafy ny kibony sahondra, ary mbola nanohy ny fianarany ihany izy. Taty aoriana, tsapan’ireo ray aman-dreniny ny fiovany sy ny toe-javatra. Noferana tsy hivoaka ny trano i sahondra mandra-pahitana hevitra mba tsy hanala baraka eo amin’ny fiangonana sy ny fiarahamonina. Nahita vahaolana ireo ray aman-dreniny koa alefa any marovoay any amin’ny nenifarany i sahondra hiteraka. Tsy niteraka moa ireto havany hovantaniny, ary maniry mafy ny mba hanana zanaka handimby ka na dia efa nitsabo tena sy nanao izay fomba rehetra hananana solofo satria aminy dia tsy misy mahasolo ny zanaka. Hananany ny harena kanefa tsy misy antony aminy izany fa zanaka no niriany. Tsy nandaitra anefa izany fitsaboany izany fa toa zava-poana izay rehetra nandaniany andro. Rehefa afa-nenina moa izy ireo tato aoriana dia nikasa ny hanangan-jaza. Ary izany no nahatonga ny ray aman-drenin’i sahondra hanapa- kevitra honome ny zazakely hatsangan’ireo. Amin’izay koa mbola ho afaka hanohy ny fianarany i sahondra. Niroso ary ny dia. Tonga tao marovoay sahondra, nandray azy tsara ireo anadahin-dreniny mivady ary dia faly aoka izany amin’ny ho fandraisana ny zazakely. Tonga ny andro hahaveloman’i sahondra ary dia teraka vavikely izy na dia niaritra fahoriana mafy tokoa aza. Faly aoka izany ireto hanangan-jaza ka nandrisika an’ i sahondra nanao izay hodiany haingana rehefa matanjatanjaka. Nikasa ny hody haingana tokoa sahondra ary dia nahavatra nankahala ity tsy manantsiny kely noho ny fahapotehan’ny fiainany. Kanjo nivadi-kevitra i sahondra, tao anatin’ny andro vitsivitsy nahitany maso ny zanany, satria lasa tsy foiny io. Nikaroka izay fomba hahazoany mitaiza io zanany io hatramin’ny farany izy. Tezitra ireo ray aman-dreniny ka vonona ny tsy handray azy mihitsy raha tsy ajanony ho an’ireo havany ireo ny zazakely. Diso fanantenana ny nenifarany mivady. Voatery nitokan-trano tao marovoay izy rehefa nailik’ireo nianteherany. Nivenjivenjy nitady asa tetsy sy teroa izy, nefa saika fandavana hatrany no setrin’ny fangatahany na dia ny ray aman-dreny am-panahy heveriny fa mpamonjy ny hafa aza nandà azy. Tao anatin’ny fahakiviana iny izy, no mba voaray hampianatra tamin’ny sekoly iray. Nahavelona azy sy i bakoly zanany ary i toly mpanampiny ny karamany.
Amin’ireo ohatra vao nomena etsy ambony ireo, dia tsirin-teny manana ny vaniny manokana ny endrika m. Mu- no endrika tokony ho izy kanefa nihintsana ny feo u manoloana ny renifeo iandohan’ny fototeny. Sarotra ho an’ny malgasy ny manonona ny renifeo m mialoha renifeo hafa ka dia nosisihany zana-peo teo anelanelan’izy ireo, dia ny zana-peo i, a, u .
Ity sehatra voalaza farany no nofidin’ny mpampianatra hifantohana bebe kokoa. Tsapany tamin’ny fandinihana ireo fiches pédagogiques nataon’ny mpianatra tamin’ny fihaonana voalohany fa ny ankamaroan’ny ray aman-drenin’ny mpianatra 17 41 , dia mpiasa madinika eny amin’ny orinasa afaka haba avokoa. Ankoatra izany, ny i. M. H. Dia eny manarintsoa-anatihazo, anisan’ny fokontany ahitana mpiasan’ny orinasa afaka haba maro indrindra. Tontolom-piarahamonina akaiky kokoa ny mpianatra izany ity sehatra ity ary dia lahatsoratra miresaka izany no nampiasaina.
Ny mponina sy ny fitsinjarany ao amin’ny faritra ny taona 1975 dia nahitana mponina 604 636 tao amin’ny faritra vakinankaratra. Ny taona 1993 kosa dia 974 869 no isan’ny mponina. Ny taona 2002 dia 1 344 054 izany. Ary ny taona 2004 dia 1 982 800 no isan’ny mponina ny taona 2013 dia 1 803 000 izany.
Misongadina eto ny fankahalan’ny mpamoron-kira ny rahona sy ny havoana. Manelingelina azy ireo. Tsy tiany akory ny mahita azy. Ary vatrany mihitsy ny mandroaka ireo zava-boahary ireo hiala, satria mitatao sy mandondona eo amboniny eo fotsiny, ka manakona ny anjara masoandrony. Araka izany, tara-kevitra iray lehibe misongadina ao amin’ny hira teatraly teto amin’ity vanim-potoana ity ny fifandraisana amin’ny zava-boahary ao ireo zava-boahary raisin’ny mpamorona ho namany, ka amborahany ny tsiambaratelony sy ny vetsovetsom-pony; ao kosa ireo zava-boahary raisiny ho fahavalony, rehefa tsy miraika aminy sy mandiso fanantenana azy.
Maro ireo karazana asa soratra vokarin’i faniry vatosoa, ankoatra ny poezia, izay ifotorantsika amin’ity fikarohana ity. Eo ny tantara fandefa amin’ity onjam-peo, sationany amin’izany ireyo lazaina manaraka ireto fitia diso lalana fofombadiko mandrakizay fahavalo fahafiry? Amberivatry onitry ny lasa ody mahery ilay mpivaro-tena telopolo febroary trosa mandra-maty voatra am-pangoro19
Izay no azo ambara mikasika ireo teny fitoriana fitiavana ato amin’ity andram- pikarohana ity koa manao antso avo amintsika mba hanome lanja ny teny malagasy fa tsy ho sodokan’ny teny vahiny fotsiny satria misy fitenenana manao hoe tahio ny an- tena fa ny an’olo tsy homeny.
Nosoratan’i d teo amin’ny solaitrabe afovoany, ambanin’ny datinandro ny lohateny ary sora-baventy no nanaovany azy manao hoe ny hasin’nytanindrazana sy ny fahefana amam-pitondrana. Nozarainy telo ny solaitrabe ka teo afovoany ambanin’ny lohateny no nanoratany ny drafitry ny lesona nandritra io seho io, toy izao manaraka izao i ny hasina amin’ny ankapobeny
Miankina amin’ny toetra amam-pihetsiky ny mpianatra no handinihana ny fomba fandraisany fahalalana. Mba hahazoana mamaritra ny toetra amam- pihetsiny, dia ilaina ny mahafantatra ny taonany, satria ny fivoarana ara-tsaina dia mifandray akaiky amin’ny fivoaran’ny toe-batana 17. Andeha àry hofantarina isaky ny kilasy avy ireo mpianatra ireo.
Fampianarana fanampiny, ary arahi-maso ihany koa ny fianaran’izy ireo, kanefa dia mbola misy tsy afaka ihany. Alaim-panahy ny tenanay eto hanontany tena hoe sao dia misy tsy mahazaka taintaina na pression àry ny mpianatra ? Raha ny zavatra ataon’ny ceres ho an’ireo mpianatra ireo mantsy, dia sarotra eritreretina mihitsy ny tsy haha 100 ny voka-panadinana eo anivon’ny mpianatra raisiny an- tanana. Kanefa dia izany no zava-misy, tsy 100 ireo mpianatra afaka. Raha ny hevitray, araka izany, dia tokony handramana hoesorina ireo toe-javatra miteraka fitaintainana na ’’pression’’ eo amin’ny mpianatra. Anisan’izany ohatra ny hoe tsy mandray mpianatra mamerin-taona ny ceres tokony homena hirika fanindroany na ’’seconde chance’’ izy ireo. Ary misy manam-pahaizana maro toa an-dry edmond marc, jacqueline garcia-locqueneux, ary jean-yves arrivé manamafy izany hevitra izany ny fiainana iray manontolo dia tsy tokony ho voafaritry ny zavatra atao indray mandeha ihany ny tsirairay eo amin’ny fiainany dia tokony hanana zo amina hirika fanindroany 143 mba any amin’ny fanintelony vao nandroso kitay tsy nirehitra, ka afaka adidy, tahaka ny tetika amam-paika ampiasain’ny oniversiten’antananarivo. Ny oniversten’antananarivo dia mamela ny mpianatra hamerin-taona, saingy tsy manaiky ny hamerenany fanintelony intsony ny kilasy iray. Fa amin’izay fotoana izay dia hitombo ny isan’ny mpianatra raisin’ny ceres an-tanana. Raha izany no mety hahatsara zavatra dia tokony handramana.
Tsilalaonao ny tany aman-teny ary koa ny tena ho soan’ny firenena tsy misy iray midify, tsy misy mifandiso.230 manao ambaratonga miakatra kosa ny filazan-javatra ao amin’ny tononkalo roa an-dahy raha tarafina amin’ny andalana roa farany mandrafitra azy
Raha fintinina izay rehetra voalaza teo, dia maneho fa tsy azo lalovana fotsiny na hodinganina ny fiainan’ny mpanoratra amin’ny maha olon-tsotra azy. Nampirona azy hatrany tamin’ny fidirana na firotsahana teo amin’ny sehatry ny fanabeazana ny olona nanodidina azy sy ny fiainana nodiaviny. Tsy avy amin’ny ray aman-drenibeny sy ny ray aman-dreny niteraka azy ihany izany, fa hatrany amin’ny sekoly nianarany ihany koa. Marina fa izay adala no toa an-drainy, kanefa raha ny zavatra hita, dia mihoatra lavitra noho ny vitan’ireo nipoirany ny fianarana nataony , izay horesahina etsy ambany. Tsy nandraraka ilo mby an-doha ihany koa izy, fa nanana ny anjara birikiny hatrany teo amin’ny fiainany, na teo amin’ny sehatry ny fiarahamonina, na teo amin’ny sehatry ny fivavahana, na teo amin’ny sehatry ny fanabeazana, na ny pôlitika; izany hoe teo amin’ny fiainana manontolo. Tia mandray andraikitra amin’ny fiainana izy, ary porofon’izany ny fitarihany ny tily fony izy tany mantasoa tamin’ny taona 1958; tao koa ny fitarihany fikambanana maro samihafa. Ohatra amin’izany, ny nitondrany voalohany ny fikambanan’ny mpampianatra teny malagasy fimpatema tany ho any amin’ny taona 1975 tany; tsy nijanona hatreo izany fa mitohy mandraka ankehitriny11. Raha izay àry ny mikasika ireo namolavola azy, dia mba nanao ahoana kosa ny fanabeazana azony teo anivon’ny fikambanana nisy azy sy ny fiarahamonina niainany, ary ny tany ivelan’i madagasikara. 1.1.2. Ny fanabeazana azony
Noho ny fitadiavam-bola no nahatonga anay ho tonga tany marovoay ary fitiavana te-hahita tany no nahatonga anay hitsidika an’ankaraobato tamin’izany no nahitana fa manana ny mampiavaka azy ity tanàna ity amin’ny fanaovana ny serana , satria olona mpila ravinahitra no betsaka manatontosa azy ny fanatanterahana ny dingana samihafa amin’ny razana no tena nahaliana anay ka nirobohanay tamin’ny asa fikarohana sady tanjona amin’ny fikarohana eto amin’ny sampana ny fampahalalana ny riba malagasy .
Eo koa ny ao amin’ny z lazarosy , andl 4-5-6 sy ny andl 9 moramora amin’ny rameva ny miditra amin’ny fanjaitra noho ny idiran’ny fanahintsika eo ambaravaran’ny lanitra tiavo ny namana tahaka ny tena maneho izany koa ny z 12 masindahy bernard , andl 19 fa raha finoana tsy arahina asa dia atao asa verimaina ny z 22 nisy olombelona , andl 24-25 atolory amin’andriamanitra e e e ny fahoriantsika toy ny an’i joba
Inoana koa fa hitohy ny fanatrarana ny tanjona fa tsy hirava maina ohatra ny mpandevina alika akory ny kaominina sy ny tetika asa ; sao mantsy ho tonga amin’ilay fitenenana hoe voahady ny lavaka fa ao ve ny volamena ? Vita ny tatatra fa nitombo ve ny vokatra, voasoroka ve ny tondra-drano, tsara endrika ve ny tanàna ? Mifampitohy amin’io àry koa ho fanampin’ilay tary aloha, ny fikojakojana ny zava-bita. Voalaza teo fa raha nahatsiaro tena ho tomponandraikitra ny mponina dia ho moramora kokoa ny fanaovana azy. Na izany aza, tokony ho ao anaty tetika asan’ny onn mihitsy ny fanaraha-maso ny zava-bitany, azo alaina tahaka ireny mpampindram-bola maro eto madagasikara ireny tsy hoe rehefa mazava ny antoka dia manome vola izy dia vita ny andraikiny, mbola arahi-maso koa ny ampiasany ny vola. Izay mahakolokolo mantsy no manana ny soa. Ekena fa fahatokiana lehibe ny kaominina ny fametrahana azy ho andraikiny saingy ny fanaraha-maso tsindraindray dia sady hitondra henatra ho an’ny kaominina tsy nahavita ny andraikiny no manokatra koa ny sain’ny tetika amin-javatra hafa tokony hifanatonana amin’ny kaomina. Ohatra rehefa vita ny tatatra, azo antoka ve fa hitombo avy hatrany ny vokatra, sao misy zavatra hafa azo anampiana ny olona hampitombo ny vokatra. Ekena koa fa efa misy sampana mikarakara izany saingy ny tetika asa no tokony hanaitra ny kaomina hampandray andraikitra io sampana io sao variana izy satria raha tsy mihetsika io ; tsy misy dikany ny asa nataon’ny tetika asa. Raha aravona ; mandeha ila ihany ny asa tsy misy fanarahana mesure d’accompagnement satria ny asa mitaky asa mba hisian’ny fahatomombanana.
Izany fomba izany anefa dia hita fa efa lany andro amin’izao fotoana izao. Raha nanontaniana ny anton’izany ireo mpampianatra nanaovana ny fanadihadiana tany amin’ny ltpa ambinda dia nilaza izy ireo fa noho ny fahalainan’ny mpianatra mandray anjara amin’ny fampianarana no antony anaovan’izy ireo fampianarana tolotra. Tokony hiezaka hatrany anefa izy ireo hampandray anjara ny mpianatra. Ny pedagôjia ankehitriny mantsy dia mifototra betsaka amin’ny fampandraisana anjara ny mpianatra. Izany hoe, miainga avy any amin’ny mpianatra ny fahalalana. Ny mpampianatra kosa dia mandrisika sy manentana ary manaitra ny mpianatra mba tsy hahavariana azy ireo25. Tena ilaina tokoa ny fampandraisana anjara ny mpianatra eny amin’ny sekoly tekinikan’ny fambolena ary ny fiompiana, satria mpianatra ho tekinisianina no ofanina. Amin’ny maha tekinisianina azy ireo, dia ilaina ny
Mitsofoka ao amin’ny v. T iray ny v. T iray hafa, na koa hoe vanin-tantara iray mivelatra ao anatina vanin-tantara iray hafa22 bremond, 1973, tak.132 marihina fa tsy misy toe-javatra iraisan’ireo fa mandritra ny fotoana iray no isehoan’ireo toe-javatra roa samihafa ireo.
Renivola apetraka ao amin’ny tsinjo lavitra. Mampitombo ny vola tahirizina izany ity fomba ity. Tarigetran’ny tsinjo lavitra ny hoe petrabola ifanekena, loharanon-karena ahafa-hana mitsitsy ihany koa ny tsy fananana vola. Petrabola ifanekena, loharanon-karena ahafahana mitsitsy ihany koa ny tsy fananana vola betsaka ao an-tokantrano, satria misarika ny tena handany vola ny faniriana hividy izatsy sy izaroa. Fa fomba tena tsara koa ny mitahiry vola ho an’ny menaky ny aina. Azo atao ny manokatra kaonty ho an’ireo zaza tsy ampy taona ka ireo manana karapanondro no miahy azy ary manao ny asa rehetra mikasika ny kaontiny amin’izany. Azo atao ihany koa ny manokatra kaonty ho an’olonkafa, atao fanomezana. Herihaja manampy amin’ny fitsitsiana noho ny tsy fananana vola betsaka kirakiraina ao an-trano ahafahana mitahiry vola ho an’ny zanaka ny fitambaran’ireo tombontsoa ireo dia mampitsidika fahombi- azam-piainana izay mahaliana ka mety hotsiriritina, ary dia izay dingana izay no mitondra ho amin’ny faharesen-dahatra hiroso.
Johary sy i anja dia samy manao ny asa fitantanana amin’izao fotoana izao. I nasolo josé dida sy i miora kosa dia samy havanana amin’ny lafiny literatiora. Marihina fa i miora dia manan-talenta manokana eo amin’ny sehatry ny asa soratra, ka ny tononkalo no tena manavanana azy.
Toerana maro eran’izao tontolo izao no hita ao amin’ny tantara nohadihadiana. Anisan’ireny erôpa, afrika ary aostralia. Maro anefa ireo tantara niseho teto madagasikara. Nisy ireo niseho tany amin’ny faritra avaratra, avaratra andrefana ary avaratra atsinanan’ny nosy. Nisongadina manokana ny faritr’antananarivo amin’ny maha-toeram-ponenan’ny mpanoratra azy. Nandritra ny fitantarana ireo toerana ireo no nanoritsoritan’ny mpanoratra azy koa. Niainga avy amin’ny zava-misy ara-boajanahary sy ny endrik’ilay toerana izy tamin’izany.
Althabe, oppresion et libération dans l’imaginaire. Editions francois m, paris 1969 le chef de canton, les agents du service d’agriculture veulent gouverner , au sens plein du terme, pour eux gouverner c’est transformer les villageois à travers les critères de valeurs qui sont les leurs p 30 61 boiteau p op cit tous les postes de commande sont entre les mains des francais p297 62 parti nationaliste malgache 63 parti démocratique malgache 64 spacensky a , madagascar 50 ans de vie politique de ralaimongo à tsiranana, nouvelle editions latine, paris, 1970 après leur élection à la premiere constituante, ravoahangy et raseta avaient rencontrés à paris des intellectuels merina fixent dans la capitale française p 46
Ny lanjan’ny fihetsiky ny tsirairay eo amin’ny fiainam-piarahamonina samy manana ny fihetsiny ny olona tsirairay ao anaty fiarahamonina ao. Izany fihetsika izany dia maneho fandrosoana hatrany, satria tsy misy maniry ny hidina ny tsirairay manko no tsy maintsy tompon’andraikitra voalohany amin’ny fikatsahana fandrosoana, mba ho fahafaham-po ho an’ny tenany, ny fianakaviana, ary ny fireneny. Anisan’ny azo tsoahina ato anatin’ity asa ity ireto hevitra manaraka ireto miaro sy manandratra ny maha izy azy izy, ary mifehy sy manaja ny tenany fizarana voalohany, 1.3.2.2. Fanabeazana mifototra amin’ny maha malagasy mijoro amin’ny fahamarinana izy, fizarana fahatelo, 3.1.1.2. Fandalàna amin’ny fahamarinana mitandrina ny fihetsiny ny tsirairay fizarana voalohany, 1.32.1. Ny fanbeazana ara-piarahamonina mifanohana sy mifampitsimbinaary mifanaja izy fizarana fahatelo,3.1.3.2. Fanekena ny fahasamihafana
Ny lafiny pôlitika tsy nikely soroka ralaimongo nanohy ny tolona notarihiny. Nanentana ireo vahiny namany izy mba hanampy azy sy hitondra ny hevitry ny sôsialisma aty madagasikara. Anisan’izany ry vittori sy planque; teo ihany koa i paul dussac izay efa nifankahalala taminy hatramin’ny taona 1928.
Mitily mba hahazoana misafidy rehefa mamaky gazety isika dia efa misy zavatra manan-danja mahaliana ny saintsika ao anatiny, mahakamo ny ankamaroan’ny olona ihany koa ny hamaky manontolo ny gazety, noho ny antony samihafa, toy ny fahateren’ny fotoana, na ny tsy fananana faharetana hamaky manontolo. Tsy voatery izay rehetra voasoratra ao anatin’ny gazety, araka izany, no misarika antsika hamaky azy. Ilaina, noho izany, ny fitiliana tsara ireo voambolana na andian-teny manan-danja ao anatin’ny gazety, izay efa nasehon’ny mpanoratra amin’ny fomba miavaka nataony anaty farango sosona na tarehin-tsoratra hafa , ny fisian’izany no manintona ny saintsika mpamaky hamaky ny mikasika izay heverintsika fa mahaliana ny saintsika mandalina mba hahazoana tsirin-kevitra maro ny lahatsoratra mety hahaliana ny maso, ary heverina fa manan-danja ka tokony hohadihadiana na hofakafakaina. Ny paika tsotra entina mamaha izany dia ny famaliana ireo fanontaniana fototra miompana amin’ny hoe iza, inona, oviana, taiza, nahoana, mba hahazoana avy hatrany ny hafatra tian’ny mpanoratra hampitaina mifantina mba hahazoana mampisandrahaka ny fahalalana
Résultats et efforts des élèves, précisez ! Teo amin’ny vokatra azon’ny mpianatra sy ezaka nataony 11. L’utilisation du tableau de bord de la feffi est -elle pour vous bénéfique ? Hahazoana tombony ve ny fampiasana ny seho zotran’ny feffi ? A. Oui eny b. Non tsia pourquoi ? Inona ny antony ?
Ny fiainam-pahatanorana samy manana ny hamaritany ny fiandohan’ ny fahatanorana ny olona. Ho an’i monique dia ny faha-18 taonany no namaritany ny fiatombohan’ izany. Teo amin’ io taonany io tokoa mantsy no nifoha tamin’ ny torimasony ny fony. Noho izany dia sehatra roa samy goavana no niditra teo amin’ ny fiainany o ny fiainam-pitiavana eo amin’ ny olon-droa o ny fifohazan’ ny talenta maha-poeta azy